Temeljem članka 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge («Narodne novine» broj 26/15), članka 6. Pravilnika o financiranju udruga iz proračuna Općine Vladislavci («Službeni glasnik Općine Vladislavci» broj 2/16 i 5/21) i članka 36. Statuta Općine Vladislavci («Službeni glasnik Općine Vladislavci» broj 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21 – pročišćeni tekst), Općinski načelnik Općine Vladislavci dana, 20. kolovoza 2021. godine, donosi

**ODLUKU**

**o 1. izmjenama i dopunama Godišnjeg plana** **raspisivanja natječaja i javnih poziva**

**financiranja udruga u 2021. godini iz proračuna Općine Vladislavci**

**Članak 1.**

Godišnji plan raspisivanja natječaja i javnih poziva financiranja udruga u 2021. godini iz proračuna Općine Vladislavci („Službeni glasnik“ Općine Vladislavci broj 12/20) mijenja se i dopunjuje prema odredbama ovog Plana.

**Članak 2.**

Članak 3. Godišnjeg plana raspisivanja natječaja i javnih poziva financiranja udruga u 2021. godini iz proračuna Općine Vladislavci („Službeni glasnik“ Općine Vladislavci broj 12/20) mijenja se i sada glasi:

„Sredstva za provedbu natječaja i javnih poziva osigurana su u Proračunu Općine Vladislavci za 2021. godinu („Službeni glasnik“ Općine Vladislavci br. 12/20 i 9/21) , a Plan raspisivanja natječaja i javnih poziva definira se u tablici u prilogu, koja je sastavni dio ove Odluke.

**Članak 3.**

Ova Odluka stupa na snagu danom donošenja i objavit će se u «Službenom glasniku Općine Vladislavci», na internetskoj stranici Općine Vladislavci i oglasnim pločama.

KLASA: 007-01/21-01/01

URBROJ: 2158/07-02-21-02

U Vladislavcima, 20. kolovoza 2021.

**Općinski načelnik**

Marjan Tomas, v.r.

**Godišnji plan raspisivanja natječaja i javnih poziva financiranja udruga u 2021. godini iz proračuna Općine Vladislavci**

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Naziv natječaja (oznaka aktivnosti u proračunu)** | **Ukupna vrijednost natječaja kn** | **Okvirni broj planiranih ugovora** | **Okvirni datum raspisivanja natječaja** | **Financijska podrška ostvaruje se na rok do** | **Okvirni datum ugovaranja projekta** |
| 1. | **Natječaj za prijavu projekata i institucionalnu podršku udrugama za 2021. godinu u kategorijama:** | **304.500,00** | **15** | 1. natječaj siječanj-veljača 2021. godine 2. natječaj kolovoz -rujan 2021. | 31.12.2021. | 1. natječaj - veljača 2021. 2. natječaj - rujan 2021. |
| 1. **Javne potpore u športu** (Program 1014 Razvoj športa i rekreacije, Aktivnost A100101 šport i rekreacija) | 210.000,00 | 5 | 1. natječaj siječanj-veljača 2021. godine 2. natječaj kolovoz – rujan 2021. godine | 31.12.2021. | 1. natječaj - veljača 2021. 2. natječaj – rujan 2021. |
| 1. **Javne potpore u kulturi** (Program 1013 Javne potrebe u kulturi, Aktivnost A100101 kultura i znanost | 56.000,00 | 3 | 1. natječaj siječanj-veljača 2021. godine | 31.12.2021. | 1. natječaj - veljača 2021. |
| 1. **Javne potpore udrugama za razvoj civilnog društva** (Program 1015 Financiranje udruga od značaja za razvoj Općine, Aktivnost A100101 Redovan rad udruga) | 38.500,00 | 6 | 1. natječaj siječanj-veljača 2021. godine | 31.12.2021. | 1. natječaj - veljača 2021. |